**OSNOVNA ŠKOLA JURJA ŠIŽGORIĆA**

**ŠIBENIK**

KLASA: 602-02/21-01/03

URBROJ: 2182-41-01-21-01

U Šibeniku 13. siječnja 2021.

## Na temelju članka 125. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 94/13, 136/14 - RUSRH, 152/14, 7/17, 68/18, **98/19,** 64/20**),** članka 7. stavka 2. Zakona o radu (Narodne novine broj 93/14, 127/17, 98/19), Odluke o načinu izvođenja nastave u osnovnim i srednjim školama kao i visokim učilištima te obavljanju rada u ustanovama predškolskog odgoja i obrazovanja u uvjetima epidemije Covida-19 (Narodne novine 99/20), Odluke o izmjeni Odluke o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2020./2021 ( Narodne novine broj 136/20) te odluke ministra znanosti i obrazovanja od 7. siječnja 2021., ravnateljica OŠ Jurja Šižgorića, Šibenikdonosi

**O D L U K U**

**o načinu izvođenja nastave u Osnovnoj školi Jurja Šižgorića, Šibenik te obavljanju redovnoga rada ustanove** (od 18. siječnja 2021. do opoziva Odluke).

**I**.

Ovom Odlukom se, u uvjetima proglašene epidemije na području Republike Hrvatske, uređuje način izvođenja nastave u Osnovnoj školi Jurja Šižgorića, kao i obavljanje redovnoga rada Škole.

**II**.

Za učenike razredne nastave od 1. do 4. razreda u Osnovnoj školi Jurja Šižgorića nastava će se provoditi prema modelu - A, kao oblik nastave koju učenici pohađaju u školi i samo u jutarnjoj smjeni.

**III**.

Za učenike 5.- 8. razreda matične škole nastava se organizira prema modelu – C, kao oblik nastave na daljinu u realnom vremenu putem platforme MC Teams i uz pomoć drugih elektroničkih kanala (Viber, Whatsap, Zoom, Loomen, e-mail i sl.) i samo u jutarnjoj smjeni (izuzev iznimnih situacija koje analizira i naknadno odobrava ravnateljica Škole).

**IV**.

Radnici koji obavljaju poslove učitelja razredne nastave, redovan rad će obavljati u prostorijama Škole (matične i područnih) u skladu s nalogom ravnateljice kao poslodavca koji je dužan organizirati rad školske ustanove u suradnji s Ministarstvom znanosti i obrazovanja na način da se nesmetano odvija nastava.

**V**.

Učitelji predmetne nastave koji su zaduženi za izvođenje rada u razrednoj nastavi, redovan rad će obavljati u prostorijama Škole (matičnoj i područnima).

Učitelji predmetne nastave koji su zaduženi za izvođenje rada u razrednoj i predmetnoj nastavi, redovan rad će obavljati u prostorijama Škole (matična i područne), a isključivo u iznimnim situacijama i uz naknadnu suglasnost ravnateljice dijelom kao rad od kuće provodeći nastavu na daljinu.

Učitelji predmetne nastave koji su zaduženi za izvođenje rada u predmetnoj nastavi, redovan rad će obavljati od kuće kao nastavu na daljinu.

**VI**.

Stručni suradnik – psiholog i stručni suradnik - knjižničar obavljat će redovan rad u prostorijama Škole u jutarnjoj smjeni (u iznimnim situacijama i uz naknadnu suglasnost ili nalog ravnateljice u popodnevnoj smjeni).

**VII**.

Administrativno osoblje (tajnica i voditeljica računovodstva) te pomoćno-tehničko osoblje (domar, spremačice, kuharica) redovan rad će obavljati u prostorijama matične i područnih škola u jutarnjoj smjeni (u iznimnim situacijama i uz naknadnu suglasnost ili nalog ravnateljice u popodnevnoj smjeni).

**VIII**.

Ravnateljica i ostali radnici Škole dužni su se pridržavati dokumenata Škole Organizacija rada i Epidemiološke mjere s početka školske godine, Uputa Hrvatskog zavoda za javno zdravstvo i uputa iz dokumenta Ministarstva znanosti i obrazovanja „Modeli i preporuke za rad u uvjetima povezanima s bolesti COVID-19 u školskoj godini 2020./2021.“ donesenog u rujnu 2020. godine.

**IX.**

U OŠ Jurja Šižgorića sukladno uputama iz dokumenta Ministarstva znanosti i obrazovanja „Modeli i preporuke za rad u uvjetima povezanima s bolesti COVID-19 u školskoj godini 2020./2021.“ donesenog u rujnu 2020. godine nastava će biti organizirana samo u jutarnjoj smjeni.

**X.**

Osim obveza izvođenja nastave i praćenja učenika iz gore navedenih točaka ove Odluke u uobičajenom opsegu radnoga vremena, učitelji i stručni suradnici obvezni su: osigurati kontakte i način komunikacije putem virtualne učionice, telefonski ili putem e-maila te svaki radni dan biti dostupni za vrijeme radnoga vremena u virtualnoj školskoj zbornici, obvezno pripremati sadržaje za izvođenje nastave, održavati komunikaciju s učenicima, roditeljima, školom, Ministarstvom znanosti i obrazovanja te davati povratne informacije učenicima i roditeljima kao i sudjelovati u drugim aktivnostima prema uputi i nalogu ravnateljice i MZO-a.

**XI**.

Ova Odluka stupa na snagu danom donošenja i objavit će se na oglasnoj ploči i web-stranici Škole. Odluka ravnateljice obvezuje sve radnike školske ustanove.

**OBRAZLOŽENJE:**

Dana 13. siječnja 2021. ravnateljica Škole je, temeljem naputaka i javnog iznošenja stava Ministarstva znanosti i obrazovanja, epidemioloških službi i ostalih tijela ovlaštenih za praćenje i nadzor trenutne epidemiološke situacije u zemlji, donijela rješenje kao u izreci ove Odluke.

Ravnateljica:

Ivana Rupić, prof. M. P.

Dostaviti:

1. Radnicima Škole (svima)

2. Računovodstvo i tajništvo Škole

3. Oglasna ploča i web-stranica Škole